Чандмань уулын аймаг

Чандмань уулын аймаг нь 1925 онд Бүгд Найрамдах Монгол Ард Улсын засгийн газрын тогтоолоор хуучин Дөрвөдийн Төгс хүлэг Далай ханы аймаг, Үнэн зоригт ханы аймаг, Ховдын хязгаарыг нэгтгэж байгуулсан аймаг юм.

1921 онд Ардын хувьсгал ялсны дараа нутгийн захиргааг ардчилахдаа 1923 оны 3 сард нутгийн захиргааны дүрмийг батласны дараа аймаг хошуудыг урьдын адил засаг ноёдын нэрээр нэрлэхийг зогсоож, ард олны сайн мэдэх томоохон уул буюу газар усны нэрээр нэрлэх шийдвэр гарч, Дөрвөдийн Төгс хүлэг Далай ханы аймаг, Дөрвөдийн Үнэн зоригт ханы аймаг, Ховдын хязгаарын хошуудыг нэгтгэж Чандмань уулын аймгийг байгуулж, зарим хошуудыг нэгтгэж 10 хошууг уул усны нэрээр нэрлэжээ. Аймгийн төв нь Ховд хот байсан. Тус аймгийг 1930 оны засгийн газрын тогтоолоор 1931 онд Увс, Ховд гэх хоёр аймаг болгон задласан. Шалтгаан нь Зүүний нугалаа гаргаж Монголын баруун хязгаарыг Оросын хатгалгаар тусгаарлах хуйвалдаан эсэргүүг Ойрад нар өдөөсөн гэж, тэднийг сарниулах нь зүйтэй гэж үзжээ. 

 Мөн үзэх 

 Богд хан уулын аймаг
 Хан Хэнтий уулын аймаг
 Цэцэрлэг Мандал уулын аймаг
 Хан тайшир уулын аймаг

Ангилал:1925 онд байгуулагдсан
Ангилал:1931 онд татан буугдсан
Ангилал:Монголын урьдын засаг захиргааны нэгж